पश्चिम बंगाल की सीएम ने अपने इस ट्वीट के साथ #DarkDay लिखा है, जो ट्विटर पर टॉप ट्रेंड कर रहा है. अगले ट्वीट में ममता ने लिखा, 'सरकार ने देश को धोखा देकर नोटबंदी घोटाला किया था. इसने अर्थव्यवस्था और लाखों लोगों के जीवन को बर्बाद कर दिया था. जिन्होंने ऐसा किया था, जनता उन्हें दंडित करेगी.' वहीं मुख्य विपक्षी दल कांग्रेस ने नोटबंदी की सालगिरह पर देशभर में विरोध प्रदर्शन करने का फैसला लिया है. कांग्रेस ने कहा कि नोटबंदी के दो साल होने पर वह शुक्रवार को राष्ट्रव्यापी प्रदर्शन करेगी. पार्टी ने कहा है कि अर्थव्यवस्था को बर्बाद और तहस-नहस करने के लिए प्रधानमंत्री नरेंद्र मोदी को लोगों से माफी मांगनी चाहिए.